S-920/2016

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 22. nóvember 2016, á hendur F-kk-þgf V-kk-þgf G-kk-þgf, kennitala 000000-0000, Sóleyjarima 3, Reykjavík, fyrir eftirtalin umferðarlagabrot með því að hafa:

1. Fimmtudaginn 28. apríl 2016, ekið bifreiðinni VE-260 sviptur ökurétti og án þess að nota öryggisbelti austur Sæbraut í Reykjavík, við Hörpu.

Teljast brot þessi varða við 1. mgr. 48. gr. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Mánudaginn 26. september 2016, ekið bifreiðinni KF-880 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 60 ng/ml) um Höfðabakka í Reykjavík, við Stíflu, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Síðari ákæran er gefin út á hendur ákærða 25. janúar 2017 fyrir eftirtalin umferðarlagabrot með því að hafa:

1. Laugardaginn 15. október 2016, ekið bifreiðinni NO-736 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml og MDMA 280 ng/ml) norður Sólvallagötu í Keflavík, síðan til vinstri inn Norðurtún þar sem ákærði ók gegn einstefnu, að húsi nr. 6, þar sem lögregla stöðvaði aksturinn.

2. Þriðjudaginn 22. nóvember 2016, ekið bifreiðinni MZ-315 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 260 ng/ml, MDMA 40 ng/ml og tetrahýdrókannabínól 1,9 ng/ml) austur Flatahraun í Reykjavík, til móts við hús nr. 13, þar sem lögregla stöðvaði aksturinn.

3. Fimmtudaginn 22. desember 2016, ekið bifreiðinni MZ-315 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 625 ng/ml og tetrahýdrókannabínól 1,2 ng/ml) um Smáratorg í Kópavogi, við Lyfju, þar sem lögregla stöðvaði aksturinn.

Teljast brot í öllum liðum varða við 1., sbr. 2. mgr. 45. gr. a. og 1. mgr. 48. gr., og brot í 1. lið einnig við 1. mgr. 5. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll og hefur ekki sótt þing síðan. Ákærða hafa verið birtar báðar ákærur og fyrirköll. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákærum.

Ákærði er fæddur í september 1976. Samkvæmt framlögðu sakavottorði, dagsettu 15. nóvember 2016, er ákærði nú í annað sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna en er nú í fyrsta sinn fundinn sekur um að aka sviptur ökurétti. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.015.000 króna sekt til ríkissjóðs, sem ákærða ber að greiða innan fjögurra vikna, frá birtingu dóms þessa að telja, en sæta ella fangelsi í fjörtíu daga.

Með vísan til lagaákvæða í ákæru er ákærði sviptur ökurétti í tvö ár, frá 21. maí 2021 að telja.

Ákærði greiði málsvarnarþóknun skipaðs verjanda síns, G-kk-ef J-kk-ef E-kk-ef hdl., 99.200 krónur, að meðtöldum virðisaukaskatti, og 592.710 krónur í annan sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf V-kk-nf G-kk-nf, greiði 1.015.000 króna sekt til ríkissjóðs innan fjögurra vikna, frá birtingu dóms þessa að telja, en sæti ella fangelsi í fjörtíu daga.

Ákærði er sviptur ökurétti í tvö ár, frá 21. maí 2021 að telja.

Ákærði greiði málsvarnarþóknun skipaðs verjanda síns, G-kk-ef J-kk-ef E-kk-ef hdl., 99.200 krónur og 592.710 krónur í annan sakarkostnað.

V-kvk-nf S-kvk-nf